**Julia Solomonoff**, jaiotzaz **Ileana Julia Solomonoff** (Rosario, Santa Fe, Argentina, 1968ko martxoaren 4a) argentinar zinema-zuzendaria, gidoilara, aktorea, ekoizlea eta irakaslea da.

Biografia
---------

19 urte bete arte jaioterrian bizi izan zen eta Institutu Politeknikoan ikasi zuen. Bertako ikasle-zentroko idazkari nagusia izan zen. Bere lanetan eragina dute demokrazia berreskuratzeko garai hartan izandako nerabe-esperientziek. Bere lehen semea jaio baino lehentxeago eman zuen erreportaje batean, bere ama feministaren eragina ere gogoratu zuen, ama 1962an preso politikoa izan baitzen. Amak oso bizimodu independentea izan zuen, eta profesionala bihurtu zen, nahiz eta hori garai hartan emakumeentzat zaila izan.

Bigarren hezkuntzaren ondoren, Buenos Airesen kokatu zen. Enerc-en ikasi ondoren sei urte eman zituen New Yorken.

Lan ibilbidea
-------------

Buenos Airesera itzuli zen 2001eko azaroan, *Hermanas* izeneko filmaren gidoiarekin, Sundance Group-en gidoi-tailerrean eta Berlinale Talent Campus-en. Film hori 2005eko Torontoko Nazioarteko Zinemaldian estreinatu zen. Kritika bikainak izan zituen eta urte bereko Nazioarteko Zinema Independentearen Jaialdian erakutsi zen. *La Nación* egunkariaren kronikak, Hugo Caligaris-en eskutik, honako hau esan zuen: 

> "*Publikoaren sektore horri ohartarazi behar zaio aspertu egin dela diktadurari eta desagertutakoei buruzko gaikako errekurrentziaz, eta 'Hermanas' lanak garai hari buruzko ikuspegi argia ez ezik, oso entretenigarria ere dela*".
> 
> 

Zuzendu zuen hurrengo film luzea *El último verano de la Boyita* izan zen, Pedro Almodóvarren El Deseo Films ekoiztetxeak koproduzitua, eta nazioarteko hogei bat sari lortu zituen. New Yorkeko Columbiako Unibertsitateko Zinemako Maisutzaren ohoreekin graduatu zen, eta 2009tik Zinema Zuzendaritzako irakaslea da.

*Nadie nos mira filmaren* proiektuagatik, Heineken Voces garapen saria jaso zuen Tribecako 2013ko Zinemaldian.2016. urtean estreinatu zen filma, eta New Yorkeko immigrazio latinoamerikarrari buruzko ikuspegi berezia du.

Telebistarako egindako lanen artean, *The Suitor* (2001), Public Broadcasting Service-rako filma, eta *Paraná, biografía* *de un río* (2012), Canal Encuentro-rako 13 dokumentaleko seriea.

Hainbat zuzendari gailenen laguntzailea izateaz gain, ekoizle ere izan da, hala nola, Alejandro Landesen *Cocalero*, Julia Muraten *Historias que solo existen al recordarlas*, Ana Piterbargen *Todos tenemos un plan*, Lúcia Muraten *Memorias cruzadas* eta Celina Murgaren *La tercera orilla*. Halaber, jaiadi askotako epaimahaikidea zian zen eta Proimágenes Colombia eta de la Trinidad and Tobago Film Companyetan gidoi aholkularia izan zen.

Filmografia
-----------

### Film luzeak

**Zuzendari**

* *Nadie nos mira* (2016).
* *El último verano de la Boyita* (2009)
* *Hermanas* (2005)

**Gidoilari**

* *El último verano de la Boyita* (2009)
* *Hermanas* (2005)

**Zuzendari-laguntzaile**

* *Diarios de motocicleta* (2004)
* *Silvia Prieto* (1999)
* *Canción desesperada* (1997)
* *1000 Boomerangs* (1995)
* *La peste* (1992)

**Ekoizle**

* *Memorias cruzadas* (2013)
* *Historias que sólo existen cuando son contadas* (2012)
* *El último verano de la Boyita* (2009)
* *Cocalero* (2007)

**Argazki-zuzendari**

* *El último verano de la Boyita* (2009)

**Ekoizle elkartua**

* *La tercera orilla* (2014)
* *Todos tenemos un plan* (2012)

**Aktore**

* *Historias mínimas* (2002) .... Julia

**Castinga**

* *Herencia* (2002)

### Film laburrak

Zuzendari eta gidoilari

* *Ahora* (2005)
* *Scratch* (2005)
* *Siesta* (1998)
* *Un día con Ángela* (1993)
* *Octavo 51* (1992)

Telebista
---------

**Aktore**

* *Días de cine* .... bere burua (Atal 1, 2010)
* *Miradas 2* .... bere burua (Atal 1, 2010)
* *Versión española" ....* bere burua (Atal 1, 2009)

**Gidoilari**

* *Mujeres en rojo: Ahora* (2003)

**Zuzendari**

* *Mujeres en rojo: Ahora* (2003)
* *The Suitor* (2001)

Sariak eta aintzatespenak
-------------------------

* 2013an Tribecako Zinemaldian Heineken Voces garapen saria jaso zuen *Nadie nos mira* filmaren proiektuagatik.

* *El último verano de la Boyit*a filmarekin nazioarteko hogei bat sari lortu zituen.

Erreferentziak
--------------

1. ↑   «Julia Solomonoff (Profesora invitada) - Cine Qua Non Lab» *web.archive.org* 2014-12-04 (Noiz kontsultatua: 2023-05-23).
2. ↑   **(Ingelesez)** «Julia Solomonoff» *IMDb* (Noiz kontsultatua: 2023-05-23).
3. 1 2 3   Tessa, Sonia.  (15 de julio de 2005). «Julia elige Rosario» *Página/12*.
4. 1 2 3 4 5 6    *Julia Solomonoff (profesora invitada).* .
5. ↑   Manrupe, Raúl (1960- ); Portela. «Un diccionario de films argentinos III (2003-2009)» *catalogo.bibliotecas.gob.ar* (Noiz kontsultatua: 2023-05-23).
6. ↑   **(Gaztelaniaz)** Belinchón, Gregorio.  (2018-06-23). «¿Ser o estar? La diferencia vital entre latinos y anglosajones» *El País* ISSN 1134-6582. (Noiz kontsultatua: 2023-05-23).
7. ↑   Oliveros, Mariano. *Julia Solomonoff: "Gracias a la coproducción, siempre va a ver alguien en varios países defendiendo tu película".* .

Kanpo estekak
-------------

* Julia Salomonffi buruzko informazioa Internet Movie Data Base-n
* Julia Salomonffi buruzko informazioa zinema nazionalaren gunean

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q2881899
* **Identifikadoreak**
* WorldCat
* VIAF: 40564724
* ISNI: 0000 0001 1930 3165
* BNF: 16208016n (data)
* GND: 133428109
* LCCN: no2007095451
* SUDOC: 150846215

 |

* Wd Datuak: Q2881899